CELEX: 62009CA0375
Language: fi
Date: 2011-05-03 00:00:00
Title: Asia C-375/09: Unionin tuomioistuimen tuomio (suuri jaosto) 3.5.2011 (Sąd Najwyższyn (Puola) esittämä ennakkoratkaisupyyntö) — Prezes Urzędu Ochrony Konkurencji i Konsumentów v. Tele2 Polska sp. z o.o., josta on tullut Netia S.A. (Kilpailu — Asetus (EY) N:o 1/2003 — 5 artikla — Määräävän markkina-aseman väärinkäyttö — Jäsenvaltioiden kilpailuviranomaisten toimivalta todeta SEUT 102 artiklan rikkomatta jättäminen)

25.6.2011   
            
            
               FI
            
            
               Euroopan unionin virallinen lehti
            
            
               C 186/4
            
         Unionin tuomioistuimen tuomio (suuri jaosto) 3.5.2011 (Sąd Najwyższyn (Puola) esittämä ennakkoratkaisupyyntö) — Prezes Urzędu Ochrony Konkurencji i Konsumentów v. Tele2 Polska sp. z o.o., josta on tullut Netia S.A.
   (Asia C-375/09) (1)
   
   (Kilpailu - Asetus (EY) N:o 1/2003 - 5 artikla - Määräävän markkina-aseman väärinkäyttö - Jäsenvaltioiden kilpailuviranomaisten toimivalta todeta SEUT 102 artiklan rikkomatta jättäminen)
   2011/C 186/06
   Oikeudenkäyntikieli: puola
   
      Ennakkoratkaisua pyytänyt tuomioistuin
   
   Sąd Najwyższy
   
      Pääasian asianosaiset
   
   
      Kantaja: Prezes Urzędu Ochrony Konkurencji i Konsumentów
   
      Vastaaja: Tele2 Polska sp. z o.o., josta on tullut Netia S.A.
   
      Oikeudenkäynnin kohde
   
   Ennakkoratkaisupyyntö — Sąd Najwyższy — Perustamissopimuksen 81 ja 82 artiklassa vahvistettujen kilpailusääntöjen täytäntöönpanosta 16.12.2002 annetun neuvoston asetuksen (EY) N:o 1/2003 (EYVL 2003, L 1, s. 1) 5 artiklan tulkinta — Määräävän markkina-aseman väärinkäyttö — Jäsenvaltioiden kilpailuviranomaisten toimivalta todeta päätöksellä, että yrityksen liiketoimintakäyttäytymiseen ei sovelleta EY 82 artiklaa
   
      Tuomiolauselma
   
   
               1)
            
            
               Perustamissopimuksen 81 ja 82 artiklassa vahvistettujen kilpailusääntöjen täytäntöönpanosta 16.12.2002 annetun neuvoston asetuksen (EY) N:o 1/2003 5 artiklaa on tulkittava siten, että se on esteenä sille, että tutkiessaan, täyttyvätkö SEUT 102 artiklan soveltamisen edellytykset, ja katsoessaan tämän tutkimuksen päätteeksi, ettei väärinkäyttöä ole tapahtunut, kansallinen kilpailuviranomainen voi tehdä päätöksen, jossa se toteaa, ettei mainittua artiklaa ole rikottu.
            
         
               2)
            
            
               Asetuksen N:o 1/2003 5 artiklan toinen kohta on välittömästi sovellettava ja se on esteenä sellaisen kansalliseen lainsäädäntöön kuuluvan säännöksen soveltamiselle, jolla velvoitetaan lopettamaan SEUT 102 artiklan soveltamista koskeva menettely päätöksellä, jolla todetaan, ettei mainittua määräystä ole rikottu.
            
         
      (1)  EUVL C 297, 5.12.2009.